**Vejledning til ansøgningsskema til bobleprojekter i DNNK**

**Formelle krav**

Alle projektansøgninger skal opfylde følgende nødvendige forudsætninger:

* Der skal være mindst to medlemmer af DNNK i et bobleprojekt. Det er positivt, hvis der både deltager en virksomhed, én vidensinstitution, en offentlig institution og et vandselskab i bobleprojektet (tetra-helix). Det er også positivt, hvis der er en slutbruger involveret i projektet.
* Et bobleprojekt skal have en tydelig klimatilpasningsvinkel. Det kan fx være en forundersøgelse, et arrangement, en analyse eller udarbejdelse af en større ansøgning.
* Finansiering fra DNNK er op til 100.000 kr. Det er en fordel, hvis der også er egenfinansiering i projektet.

**Formål og målgruppe (ca. 8-10 linier):** Angiv projektets formål og dens målgruppe (slutbrugerne).

**Aktiviteter (½ side):** Hvilke aktiviteter skal gennemføres i projektets levetid for at indfri formålet? Angiv også her hvordan formidlingen planlægges gennemført (fx konference, workshops, publikation, hjemmesideaktivitet mv.).

**Hvilken værdi har aktiviteterne for DNNK: (10-12 linier):** Forsøg så vidt muligt at kvantificere værdien/effekterne.

**Leverancer og tidsplan:** Angiv leverancer udfor numrene i første kolonne og indsæt tidsangivelsen i anden kolonne (min 2 og max 4 leverancer). Mindst en af leverancerne skal være en formidlingsaktivitet i DNNK dvs. en artikel, indlæg på et møde mv.

Eksempler på korrekt formulering af leverancer:

* Workshop med mindst 20 deltagere fra netværket afholdt – Juni 2021.
* Analyse af effekt ved indbygning af nyt produkt på to permeable befæstelser er afsluttet – August 2021.
* Forundersøgelse af mulighederne for klimatilpasning af villavej er afrapporteret i ca. 5 siders rapport – Februar 2022.
* Ansøgning til Innovationsfonden om en større klimatilpasningsudfordring, hvor DNNK spiller en større rolle.

**Deltagere:** List alle projektdeltagere med organisation og kontaktperson og angiv hvem der er projektleder. Meget kort beskrivelse af deltagernes rolle i projektet. Det kan være en fordel allerede her at gruppere deltagerne efter konsortiepartnere vidensinstitutionerne, virksomheder, offentlige partnere, vandselskaber mv.

**Periode for aktiviteten:** Her angives hvilket tidsrum projektet udføres i. Start- og slutmåned angives. Projektperioden må max være et år.

**Budgetoverslag:** Her angives projektets budget på max 100.000 kr. og eventuel egenfinansiering. Det skal tydeligt angives, hvem af parterne der modtager støttebeløbet og hvor meget hver især modtager. Støttebeløbet vil først blive udbetalt ved projektets afslutning, når milepælene er opfyldt. Husk dato og underskrift.